Att. — 121 p.
Region: Attica (IG I-III) — Attica

--ις χαλ-- πλωτεινα σεβαστη πασι τοις φιλοις χαιρειν. [ε]χομεν ου τυχειν εσπευδομεν συνκεχωρηται γαρ τωι διαδοχωι ος αν μελληι της επικουρου διαδοχης αφηγεισθαι της ουσης εν αθηναις και παν το προς την διαδοχην αν[η]κον οικονομημα ελληνικηι διαθηκηι διατασσεσθαι και αιρεισθαι ειτε ελληνα ειτε ρωμαιον βουλοιτο τον προστατησοντα της διαδοχης. καλης ουν της εξουσιας προσγ[εγ]ενημενης ης αξιαν χαριν οφειλομεν ειδεναι τωι ως αληθως ευεργετηι και πασης π[α]ιδειας κοσμητηι οντι και κατα τουτο σε[βα]σμιωτατωι αυτοκρατορι εμοι δε προσφιλεστατω[ι] κατα παντα και ως διαφεροντι κυριωι και ω[ς α]γαθωι τεκνωι καταλληλον υπαρχει εκαστον των πεπιστευμενων την κρισιν της προστατειας τον αριστον αιει εκ των ομοδοξων πειρασθαι αντικαθιστανειν εις τον εαυτου τοπον και πλειον νεμειν τηι των ολων οψει η τηι ιδιαι [πρ]ος τινας συνηθει[αι]. εμοι μεν ουν ηρεσκε μηδε [αγα]π[αν τι]νας μαλλον των διαφερειν δοξαντων κατα την δυναμιν των λο[γ]ω[ν τ]ων [ημ]ετερων και κατα το ακολουθον εν τηι κατα την διαθεσ[ιν τ]ων [ηθ]ων υπεροχη. ει δ αρα τουτο μη γεινοιτο ου παρα την ιδιαν του πραγματος φυσιν αλλα παρα την ημων αυτων ασθενειαν η δια τινα αλλην τυχικην εμποδισιν το γε τον υπερ του κοινου θρησκευματος βουλευομενον καθηκειν οιομαι [σ]τοχαζεσθαι του αρεσοντος [κοιν]ηι πασιν και μη του ιδιαι εαυτωι. μα τον δια δε ουδε νομιζω τον αντιλαβομενον [της] ωφελιας της εκ των λογων περιγεγενημενης αυτωι και χα[ριν εχ]οντα τωι τοιο[υτωι συ]ναισθηματι αυτου παρα το επιλογισμωι χρησθαι τωι μη εασον[τι αυτον] παρεξεν[εγκειν τ]ο μεγεθος της δωρεας μη ουχι ουτως διατεθησεσθαι ωστε και -------- το του σεμνωματος τηρημα του τοπου εκεινου ος περιεχει τα -------- και την γνωμην δε την υπερ της καθηγεμονιας του σωτηρος ητ- [------ πρωτου] κυριου καθεσταμενου της σχολης οντων κατ εκεινον [τον καιρον --] [------- επικ]ουρωι κατα ταλλα ιδιωματα ου κατα την υπεροχη[ν --------] -----------μενου ετερων τε πλειονων κ----.